CELEX: C2005/006/67
Language: lv
Date: 2005-01-08 00:00:00
Title: Pirmās instances tiesas spriedums 2004. gada 26. oktobrī lietā T-55/03 Philippe Brendel pret Eiropas Kopienu Komisiju (Ierēdņi — Iecelšana amatā — Klasifikācija pakāpē un līmenī — Līmeņa papildu darba stāžs — Prasība par zaudējumu atlīdzību)

8.1.2005   
            
            
               LV
            
            
               Eiropas Savienības Oficiālais Vēstnesis
            
            
               C 6/34
            
         
      PIRMĀS INSTANCES TIESAS SPRIEDUMS
   
   2004. gada 26. oktobrī
   lietā T-55/03 Philippe Brendel pret Eiropas Kopienu Komisiju (1)
   
   (Ierēdņi - Iecelšana amatā - Klasifikācija pakāpē un līmenī - Līmeņa papildu darba stāžs - Prasība par zaudējumu atlīdzību)
   (2005/C 6/67)
   tiesvedības valoda - franču
   Lietā T-55/03 Philippe Brendel, Eiropas Kopienu Komisijas ierēdnis, ar dzīvesvietu Briselē (Beļģija), ko pārstāv G. Vandersanden un L. Levi, avocats, pret Eiropas Kopienu Komisiju (pārstāvji - J. Currall un F. Clotuche-Duvieusart, kam palīdzēja D. Waelbroeck, avocat, kas norādīja adresi Luksemburgā) par prasību, pirmkārt, atcelt Komisijas lēmumu, ar kuru prasītājs klasificēts A 7 pakāpes 2. līmenī, un, otrkārt, par zaudējumu atlīdzību nolūkā atlīdzināt prasītāja it kā ciesto kaitējumu, Pirmās instances tiesa (otrā palāta) šādā sastāvā: priekšsēdētājs J. Pirrung, tiesneši A. W. H. Meij un N. Forwood, sekretāre B. Pastor, sekretāra palīdze, 2004. gada 26. oktobrī ir pasludinājusi spriedumu, kura rezolutīvā daļa ir šāda:
   
               1)
            
            
               Komisijai tiek piespriests samaksāt prasītājam nokavējuma procentus par summu, ko veido starpība starp prasītājam pienākušos atalgojumu, kas atbilst A 7 pakāpes 3. līmenim, un atalgojumu, kas atbilst A 7 pakāpes 2. līmenim, sākot no 2001. gada 16. aprīļa; šie procenti tiek aprēķināti, pamatojoties uz dažādiem maksājumu termiņiem saskaņā ar kuriem jāveic katrs maksājums līdz galīgai nomaksai. Piemērojamā procentu likme nosakāma pamatojoties uz Eiropas Centrālās Bankas noteikto likmi galvenajām refinansēšanas operācijām, kas piemērojama dažādos attiecīgā perioda posmos, plus divi punkti;
            
         
               2)
            
            
               nav nepieciešams izskatīt un izlemt prasību par starpības starp prasītājam pienākošos atalgojumu, kas atbilst A 7 pakāpes 3. līmenim un atalgojumu, kas atbilst A 7 pakāpes 2. līmenim, samaksu, sākot no 2001. gada 16. marta;
            
         
               3)
            
            
               pārējā daļā prasība tiek noraidīta;
            
         
               4)
            
            
               Komisija sedz pati savus un trīs ceturtdaļas no prasītāja izdevumiem;
            
         
               5)
            
            
               prasītājs sedz savu izdevumu ceturto daļu.
            
         
      (1)  OV C 101, 26.4.2003.